Галаганатха

Галаганатха Һиндстанда, Карнатакада, Һавери даирәсендә, координаталары: 14°55′10″N, 75°40′52″O булган гыйбадәтханә. Биредәге исеме - ಗಳಗನಾಥ.

Галаганатх Карнатакада, Һавери даирәсендә, Һавери янында урнашкан кечкенә авыл. Биредә мәшһүр Галагешвар Шива Гыйбадәтханәсе урнашкан. Ул Көнбатыш Чалукьялар вакытында төзелгән булган. Бу зур гыйбадәтханә көнчыгышка таба төбәлгән һәм Тунгабхадра Елгасы буенда урнашкан. Тунга һәм Варада елгалары Галаганатхта тоташа.

Тарихы

Галаганатх элек Паллуни буларак мәгълүм булган. Архитектураның Чалукья стиленың мисалы Галагешвар гыйбадәтханәсе, якынча 11-енче гасырда төзелгән булган. Шри Венкатеш Галаганатх (Кадамбари Питамаха) Галагешвар гыйбадәтханәсендә табынган һәм гыйбадәтханә биналары турында романнар язган.

Галагешвар гыйбадәтханәсе


Гыйбадәтханә көнчыгышка таба төбәлгән һәм Тунгабхадра елгасы буенда урнашкан. Гыйбадәтханәдә ябылган залда гаять зур Шива Линга бар; ул Спарша линга дип атала. Гыйбадәтханәнең нигез гадәти булмаган пирамидаль һәм гыйбадәтханәнең зур ачык залы бар. Гопура (манара) гади архитектур элементлар белән бизәлгән, шул ук вакытта залның артындагы стена панельләрендә нәфис бизәкләр бар. Интерьерда күп нишалар бар һәм фигура сыннары бар, алар арасында Ганеша бар.

Язмалар
Галагешвар гыйбадәтханәсенең зур залының зур язмасы 1080 елларга карый һәм анда Ходай Галагешварга бүләк турында язылган. Бу дата буенча бу гыйбадәтханә нинди чорда төзелгән икәнне белергә була.

Биредәге язма бию һәм музыка традициясе өстенлек сөрүе турында мәгълүм итә. Безнең эраның 11-енче гасырында музыка һәм сәнгать җиткән югары үсеш халәте Төньяк Карнатака, Һавери даирәсе һәм Галаганатхтан Чалукья Викрамадитья патшасы язмасыннан белергә була, монда билгеле Мохари Бармайя искә алына ул югары дәрәҗәле музыкант булган, аның титулы Баттисарага-баха-кала-Брахма, бу 32 рагада маһир дигәнне аңлата.

Шулай ук карагыз
 Төньяк Карнатака
 Төньяк Карнатакада Туризм
 Ранебеннур
 Һавери
 Чаудайяданапур
 Майларда Майлар Лингешвар Гыйбадәтханәсе
 Хангал
 Банкапур
 Кагинэле

Искәрмәләр

Төркем:Һинд дине